 CRNA GORA

NACRT

OPŠTINA TIVAT

**LOKALNI AKCIONI PLAN ZA MLADE 2025 - 2026**

**OPŠTINA TIVAT**

*Decembar 2024.*

1. **UVOD**

Ozbiljnost svake države u namjeri da se suštinski reformiše najprije se može uočiti u njenom odnosu prema jednoj od najranjivijih socijalnih grupa - mladima. Strategija svake države je da omogući mladima ostvarenje životnih planova i pomoć u pronalaženju svog mjesta u društvu.

U tom smislu, pitanje mladih nije pitanje koje može i treba da bude tretirano samo na nivou države, već i na nivou jedinica lokalne samouprave, budući da se nacionalna politika i strategija, akcioni planovi i programi, uopšte briga o mladima, može uspješno sprovesti i ostvariti samo ukoliko se u ove procese aktivno ukjuči i lokalna smouprava.

Lokalni akcioni plan za mlade predstavlja strateški dokument kojim se definišu prioritetne oblasti za mlade i aktivnosti koje odgovaraju na specifične potrebe mladih određene sredine. Ovim dokumentom se obezbjeđuje doprinos u sprovođenju ciljeva, kao i prioriteta Nacionalne strategije za mlade na lokalnom nivou.

Svi pojmovi upotrebljeni u ovom dokumentu u muškom gramatičkom rodu obuhvataju muški i ženski rod lica na koji se odnose.

Pravni okvir za donošenje Lokalnog akcionog plana za mlade 2025 – 2026 (u daljem tekstu LAPM) sadržan je u članu 14 Zakona o mladima (“Sl. list CG”, br. 25/19 i 27/19), kojim je propisana dužnost opštine da donese LAP za mlade za period važenja nacionalnog Akcionog plana, najkasnije do 31. decembra tekuće godine, i da isti mora biti usaglašen sa nacionalnom Strategijom za mlade.

Proces izrade Lokalnog akcionog plana za mlade 2025 – 2026 vođen je od strane Sekretarijata za društvene djelatnosti, kao organa nadležnog za oblast omladinske politike. Tekst Nacrta plana izrađen je u saradnji sa institucijama i nevladinim organizacijama koje u svakodnevnom radu i sprovođenju aktivnosti kontaktiraju sa mladima, imaju iskustva u radu sa mladima i razumiju njihove potrebe.

Takodje Sekretarijat za društvene djelatnosti organizivao je radionicu omladinske participacije pod nazivom „Participacija mladih u procesu odlučivanja na lokalnom nivou“ u srijedu 27. novembra, u Skupštinskoj sali Opštine u okviru koje je skoro 50 mladih imalo priliku da razgovara sa predsjednikom Skupštine opštine Tivat, Miljanom Markovićem igdje su direktno ostvarili učešće u izradi novog Lokalnog akcionog plana za mlade za narednu godinu. Zaključak radionice je bio da treba da podstaknemo mlade da izraze svoje ideje i inicijative na način koji će, uz podršku Sekretarijata za društvene djelatnosti, stići do lokalne Skupštine, glavnog zakonodavnog organa.

Operativni ciljevi za mlade koji su definisani ovim akcionim planom su proizvod participativnog procesa kroz koji je ovaj dokument nastao, kao i usklađivanja sa nacionalnom Strategijom za mlade. Pored identifikacije lokalnih operativnih ciljeva, ovaj akcioni plan definiše aktivnosti koje treba sprovesti kako bi se definisani operativni ciljevi ostvarili, te aktere koji su zaduženi za njihovu implementaciju.

U periodu od usvajanja prethodnog akcionog plana za mlade, Tivat je bogatiji za novoosnovani Omladinski centar koji se nalazi u adaptiranom prostoru "Šoping centra" na Seljanovu. Za rekonstrukciju i opremanje prostora površine 100m2 Opština Tivat investirala je 30.000€. Centar funkcioniše kao zasebna jedinica Sekretarijata za društvene djelatnosti sa angažovanim omladinskim radnikom, a programski sadržaji, namjenjeni mladima uzrasta 15-30 godina, besplatni su i dostupni svima.

Takođe, Opština Tivat donijela je Odluku o davanju na privremeno upravljanje i korišćenje prostora Ministarstvu sporta i mladih za potrebe Omladinskog servisa u Radovićima. Ministarstvu će se ustupiti prostor površine 75m2 u prizemlju zgrade Doma kulture na period od dvije godine. Obaveza Ministarstva je da o svom trošku izvrši rekonstrukciju i opremanje prostora u cilju stvaranja uslova za obavljanje djelatnosti Omladinskog servisa.

Vlada Crne Gore, na sjednici održanoj 19.10.2023. godine, donijela je Strategiju za mlade 2023-2027

Strategija za mlade je kreirana na osnovu sledećih načela:

* Zasnovana na pravima - ova Strategija prepoznaje ljudska prava i prava mladih kao polaznu osnovu za mjere i aktivnosti.
* Mladi kao resurs - viđenje mladih ljudi kao aktivnih činilaca pozitivnih promjena u društvu, koje treba podržati, a ne kao problem koji treba riješiti.
* Zasnovana na znanjima i dokazima - kroz kreiranje baze znanja o mladima, koja je mapirala potrebe mladih ljudi, te uključila rezultate dostupnih istraživanja i statistika, kao i podatke o praksama u sektoru.
* Holistička - prepoznaje međuresornu i međusektorsku saradnju kao preduslov za stvaranje podsticajnog okruženja za mlade, u kojem mogu razvijati svoja znanja, viještine i vrijednosti.
* Inkluzivna - ova Strategija vidi mlade kao kategoriju stanovništva u okviru koje postoje različite grupe mladih, koje kroz koordinisane napore institucija ostvaruju ravnopravan pristup i mogućnosti da jednako uživaju svoja prava, te ostvaruju svoje aspiracije.
* Participativna - kroz različite elemente razvoja ove Strategije, mladi koji su ujedno i krajnji korisnici i ciljna grupa ove Strategije, su bili ukjučeni u njen razvoj.
* Organizovan odgovor na potrebe mladih - ova Strategija ističe važnost vertikalne i horizontalne saradnje, na svim nivoima, sa ciljem kreiranja sistema koji će podržavati mlade da ostvare svoj potencijal.
* Konkretna - politika koja predviđa jasne mjere, aktivnosti, nadležnosti, mehanizme za praćenje i evaluaciju, budžet i odgovornost za sprovođenje.

Strategijom za mlade Crne Gore 2023-2027 su definisani strateški cilj, vizija i četiri operativna cilja koje će pratiti i Lokalni akcioni plan za mlade Opštine Tivat 2025 – 2026.

Lokalni akcioni plan za mlade definiše sljedeće operativne ciljeve:

* Unapređenje lokalne infrastrukture podrške mladima pri tranziciji u odraslo doba kroz uspostavljanje i održavanje raznovrsnih programa i servisa;
* Podsticanje aktivnog građanstva među mladima putem stvaranja inkluzivnog okruženja i pružanja resursa za njihovo aktivno učešće u kreiranju i sprovođenju javnih politika;
* Uspostavljanje međuresornih inicijativa i saradnje radi poboljšanja sveukupnog položaja mladih, kroz koordinirane napore različitih sektora;
* Optimizacija mehanizama za efikasno kreiranje, sprovođenje, praćenje i evaluaciju omladinske politike putem uspostavljanja transparentnih i participativnih procesa.

Kada je riječ o nacionalnim dokumentima, ovaj dokument je usklađen sa:

* Strategijom zapošljavanja 2021-2025;
* Strategijom manjinske politike 2019-2023;
* Strategijom rodne ravnopravnosti 2021-2025;
* Nacionalnim planom razvoja kulture 2023-2027;
* Strategijom zaštite i unaprjeđenja mentalnog zdravlja u Crnoj Gori;
* Strategijom prevencije i suzbijanja radikalizacije i nasilnog ekstremizma;
* Strategijom za zaštitu lica sa invaliditetom od diskriminacije i promociju jednakosti.

1. **ANALIZA STANJA**

****

ALTERNATIVNI KRETAIVNI CENTAR – ALTERNATIVE CREATIVE CENTAR

NVO „Pravi put - 2006. ” – NGO „True path- 2006”

„ISTRAŽIVANJE O POTREBAMA I PROBLEMIMA

MLADIH U OPŠTINI TIVAT “

Na osnovu saglasnosti Ministarstva prosvjete, nauke i inovacija Crne Gore od 14. oktobra 2024. godine, broj 04/2-06056/24-6641/7, a shodno mišljenju Zavoda za školstvo, NVO Alternativni kreativni centar „Pravi put – 2006“ sa svojim stručnim timom realizovao je „Istraživanje o potrebama i problemima mladih u opštini Tivat“ u periodu od oktobra do novembra 2024.godine.

# Cilj istraživanja je doprinos većem razumjevanju aspiracija i stavova mladih, objektivnijem sagledavanju njihovog položaja i potreba u lokalnoj društvenoj zajednici opštine Tivat, kako bi se na osnovu dobijenih podataka kreirala politika podrške za donošenje odluka na lokalnom nivou, Lokalni akcioni plan za mlade opštine Tivat 2025 - 2026. Podržano preko Javnog konkursa za raspodjelu sredstava za projekte nevladinih organizacija za 2024. godinu.

Prema podacima MONSTATA, a koji se odnose na popis stanovništva 2023. godine, u Crnoj Gori živi 623 633 stanovnika, dok na teritoriji opštine Tivat živi 16 338 stanovnika, odnosno 2,62 % od ukupnog broja stanovnika [Crne Gore](https://bs.wikipedia.org/wiki/Crna_Gora).

Posmatrajući prema starosnim grupama:

* mladih uzrasta od 15 do 19 godina ima 800,
* mladih uzrasta od 20 do 24 godine ima 704,
* dok mladih uzrasta od 25 do 29 godina ima 932.

Putem anonimne ankete mladi opštine Tivat, njih 196, uzrasta od 14 do 29 godina imali su mogućnost  da kroz odgovore na 31 pitanje izraze svoje mišljenje o potrebama i problemima mladih u opštini Tivat i stepenu njihove percepcije o potrebama mladih i njihovim problemima u lokalnoj društvenoj zajednici. Istraživanje je obuhvatilo više tematskih oblasti kao što su: obrazovanje, rad, zapošljavanje i preduzetništvo mladih, socijalna briga, sigurnost, kultura i sport, aktivizam i slobodno vrijeme, te učešće, volontiranje, mobilnost i migracije mladih.

Opšti podaci ispitanika :

- Pol : muški 77 ili 39,30 % , Ženski 119 ili 60,70 %

- Starost: 14-18 godina: 108 ili 55,10 % ; 19-23 godine 62 ili 31,63 % , 24-29 godine: 26 ili 13,27%

- Radni status : učenik/ca 75 ili 38,27%, student/kinja 40 ili 20,40 % ; nezaposlen/a 26 ili 13,27 %, zaposlen/a 55 ili 28,06 %

- Bračni status: udata /oženjen 17 ili 8,67 %, neudata/neoženjen 179 ili 91,33 %

1. Ima li tvoja porodica kompjuter ? Da 187 ili 95,41 % Ne 9 ili 4,59 %

2. Koliko vremena dnevno provedeš na PC /internetu/društvenim mrežama ?

-Manje od 1 sata-00% 1-2 sata 39 ili 19,90 % 2-3 sata 60 ili 30,61 %; 3-6 sati 62 31,63 % više od 6 sati 35 ili 17,86 %

3. Da li si član nekog udruženja? DA 118 ili 60,20 % NE 78 ili 39,80%

4. Da li si član neke sportske organizacije ? DA 98 ili 50 % NE 98 ili 50%

5. Kako je rješeno tvoje stambeno pitanje?

- stanujem s roditeljima 150 ili 76,53 %

- stanujem u iznajmljenom stanu 39 ili 19,90%

- stanujem u vlastitom stanu 7 ili 3,57%

6. Gdje planiraš živjeti u budućnosti?

- u opštini Tivat 60 ili 30,61 %

- u nekom drugom gradu Boke 0

- u Crnoj Gori 40 ili 20,41 %

- u inostranstvu 96 ili 48,98 %

7. Kada bi imao/la mogućnost – podršku da kao mlada osoba započneš vlastiti biznis, da li bi bio/bila spreman/a za to?

* DA 119 ili 60,71%
* NE 77 ili 39,29 %

8. Ako je odgovor NE, iz kojih razloga?

- Nedostatak hrabrosti 30 ili 38,96 %

- Nedostatak stručnosti 39 ili 50,65%

- Nedostatak kreativnosti 8 ili 10,39%

- Nešto drugo: 0,00 %

9. Šta od navedenog nedostaje u opštini Tivat za ispunjenje slobodnog vremena?

- filmski sadržaji 17 ili 8,67%

- plesni sadržaji 5 ili 2,55%

- književni sadržaji 9 ili 4,59 %

- izložbe 8 ili 4,08 %

- koncerti i drugi muzički sadržaji 120 ili 61,23 %

- sportski sadržaji 30 ili 15,31 %

- radionice i edukacijski sadržaji 7 ili 3,57 %

- ostalo (navesti)

- mjesto za izlazak (diskoteke, kafići, ljetnji šankovi)

- bilijar klub

10. Koji je po tebi najveći problem mladih u opštini Tivat ?

- nezaposlenost 63 ili 32,14%

- manjak sadržaja za ispunjenje slobodnog vremena 50 ili 25,51 %

- nedovoljna angažovanost mladih u lokalnoj društvenoj zajednici 31 ili 15,82 %

- nedovoljna informisanost mladih o edukacijama i zapošljavanju 52 ili 26,53 %

- ostalo (navesti)

vršnjačko nasilje

pušenje

kocka-kladionice

11. Ko je prema tvojem mišljenju odgovoran za rješavanje problema mladih u društvu?

* roditelji 71 ili 36,22 %
* škola 32 ili 16,33 %
* lokalna samouprava 39 ili 19,90%
* Javne ustanove 20 ili 10,20%
* organizacije civilnog društva (NVO, sportske organizacije i dr.) 0
* neko drugi:

-sami mladi - nedovoljno angažovani 25 ili 12,76 %

- država da uvede vojni rok 9 ili 4,59 %

12. Šta smatraš da bi trebalo uraditi da se problemi mladih počnu uspješno rješavati?

* obezbjediti veći medijski prostor za mlade kod lokalnih emitera 32 ili 16,33 %
* osigurati učešće mladih u procesu izrade akcionih planova za mlade 49 ili 25 %
* osigurati kvalitetnu prekfvalifikaciju srazmjerno zahtjevima tržišta 21 ili 10,71 %
* osigurati pomoć pri traženju zapošljavanja 85 ili 43,37%
* ostalo (navesti) ­­­­­­­­­­­­­­­uvesti vojni rok 9 ili 4,59 %

13. U kojoj si od navedenih aktivnosti spreman/a učestvovati u cilju rješavanja problema?

- učešće u humanitarnim akcijama 75 ili 38,27%

- uključivanje u rad Organizacija civilnog društva 17 ili 8 ,67%

- uključivanje u volonterski rad 54 ili 27,55%

- uključivanje u rad omladinskih klubova, savjeta za mlade i đačkog parlamenta 41 ili 20,92 %

- nešto drugo : da služim vojsku 9 ili 4,59 %

14. Koji oblik komunikacije koristiš kada je u pitanju informisanje i obavještavanje?

- web stranica 53 ili 27,04%

- novine 5 ili 2,55%

- radio 7 ili 3,57 %

- TV 11 ili 5,61 %

- Facebook, Instagram, Telegram, X, Tik-Tok , i ostale društvene mreže 120 ili 61,23 %

15. Koji oblik angažovanosti ste do sada isprobali?

- turizam (putovanja) 102 ili 52,04%

- akademska mobilnos 8 ili 4,08 %

- razmjene mladih 8 ili 4,08 %

- volontiranje u drugim djelovima Crne Gore ili inostranstvu 7 ili 3,57 %

- programi neformalnog obrazovanja (treninzi, edukacije, seminari)20 ili 10,21 %

- ostalo 51 ili 26,02%

16. Mislim da u opštini Tivat ima dovoljno sadržaja za mlade kojima se mogu baviti u slobodno vrjeme.

- Ocijeni: od 5 potpuno se slažem 0,00 % ; - 4 - 46 ili 23,47 % ; 3 - 18 ili 9,18% ; 2- 29 ili 14,80% ;

- u potpunosti se ne slažem 1- 103 ili 52,55

17. Zanima me volonterski rad.

- u potpunosti se ne slažem 1- 51 ili 26,02 % ; - 2- 00,0 % ; 3 -45 ili 22,96%; 4- 42 ili 21,43 % ; -u potpunosti se slažem 5 - 58 ili 29,59 %

18. Volio/voljela bih učestvovati u radu s mladima i tako doprinijeti unapređenju njihovog položaja.

- u potpunosti se ne slažem 1 - 5 ili 2,55 % ; 2 - 33 ili 16,84 % ; 3 - 35 ili 17,86 % ; 4 -42 21,43 %; u potpunosti se slažem 5 - 81 ili 41,32%

19. Dobro sam informisan/a o otvaranju omladinskog centra u opštini Tivat i njegovim predstojećim aktivnostima.

- u potpunosti se ne slažem 1- 20 ili 10,20 % , 2 -39 ili 19,90 %; 3 -39 ili 19,90% ;4 -45 ili 22,96 % - u potpunosti se slažem 5 – 53 ili 27,04 %

20. Dovoljno sam informisan/a o vještinama i znanjima koja se traže na lokalnom tržištu rada

- Ocijeni: od 5 potpuno se slažem 6 ili 3,06% ;4- 25 12,75% ;3 -39 19,90% ;2- 51 26,02% ;u potpunosti se ne slažem 1 -75 ili 38,27%

21. Dovoljno sam informisan/a o mogućnostima stipendiranja od strane Opštine Tivat .

- Ocijeni: od 5 - potpuno se slažem 40 ili 20,40% ; 4 - 39 ili 19,90 % ; 3- 39 ili 19,90 % ; 2- 45 ili 22,96%; u potpunosti se ne slažem1- 33 ili 16,84 %

22. Da li je, po tvom mišljenju, neophodan rad Savjeta mladih opštine Tivat?

- Ocijeni: od 5-59 ili 30,10% potpuno se slažem ; 4 -45 ili 22,96 % ; 3 -59 ili 30,10% ; 2 33 ili 16,84%; u potpunosti se ne slažem 1 -0,0%

23. Mladima u opštini Tivat potrebna je web stranica gdje bi mogli dobiti potrebne informacije vezane za edukaciju, zapošljavanje ili slobodno vrijeme.

- Ocijeni: od 5 -105 53,57% potpuno se slažem ; 4 -39 ili 19.90 %; 3 -35 ili 17,86 % ; 2 -17 ili 8,67 %; u potpunosti se ne slažem 1 -0,0 %

24. Sveukupno gledajući, zadovoljan/a sam životom u opštini Tivat.

- Ocijeni: od 5 -39 ili 19,90 %; potpuno se slažem; 4 -39 ili 19.90 %;; 3 - 48 24,49 % ; 2- 11 ili 5,61 % ; u potpunosti se ne slažem 1- 59 ili 30.10 %

25. Opština Tivat ima potencijala za ubrzani rast standarda građana.

- Ocijeni: od 5 potpuno se slažem 0,0 %; 4 - 98 ili 50,0%; 3 -59 ili 30,10 %; 2-39 ili 19,90 %; u potpunosti se ne slažem 1- 0,0 %

26. Na kojem radnom mjestu u opštini Tivat biste najradije ostvarili svoju egzistenciju?

- U državnoj upravi 39 ili 19.90 %

- U velikoj privatnoj kompaniji 55 ili 28,06 %

- Međunarodnoj organizaciji 0,00 %

- Manjoj privatnoj kompaniji 22 ili 11,22 %

- Porodičan biznis 80 ili 40,82%

- Nešto drugo : 0,0 %

27. Da li ste zadovoljni na svom radnom mjestu?

- Da, zadovoljan/na 12 ili 21,82 %

- Nisam zadovoljan/na 43 ili 78,18 %

28.Ako je odgovor ne, navedite jedan od odgovora:

- mala primanja 55 ili 100,00%

- rad na poslu me ne zanima 0

- manjak mogučnosti razvoja i napredovanja 0

- nešto drugo: 0,00%

29. Ukoliko ste nezaposleni, da li ste prijavljeni na Zavodu za zapošljavanje? (studenti i nezaposleni)-66

- Nisam i ne vidim korist od registracije 40 ili 60,61 %

- Nisam; navedi razlog \_\_\_\_\_\_\_\_\_\_\_\_\_\_\_\_\_\_\_\_\_\_\_

- Da, jesam 1-3 godine 21 ili 31,82 %

- Da, od 3-5 godina 5 ili 7,57%

30. Koje su glavne prepreke kod zapošljavanja u opštini Tivat? (studenti, zaposlena i nezaposlena lica 121)

- Nedovojna informisanost o slobodnim radnim mjestima 50 ili 41,32%

- Nedovoljna organizacija kurseva stranih jezika 60 ili 49,59 %

- Opšti nedostatak poslova 11 ili 9,09 %

- Nešto drugo: 0,0 %

31. Da li ste spremni da odgovorite zahtjevima tržišta rada sa digitalnim vještinama?

- Ocijeni: od 5 potpuno se slažem 61 ili 50.41 %, 4 -13 ili 10,74 %, 3 - 38 ili 31,41 %;2 -4 ili 3,31 %, u potpunosti se ne slažem 1: 5 ili 4,13 % .

**A N A L I Z A R E Z U L T A T A I S T R A Ž I V A N J A**

Anketiranje mladih (učenika, studenata, zaposlenih -među kojima su i mladi koji se nalaze na stručnom osposobljavanju, kao i nezaposlenih) o potrebama i problemima mladih u opštini Tivat pokazalo je da najveći problem predstavlja nezaposlenost, nedovoljna informisanost o edukacijama i zapošljavanju, manjak sadržaja za ispunjenje slobodnog vremena, nedovoljna angažovanost mladih u lokalnoj društvenoj zajednici. Takođe, kao problem naše opštine naveli su i vršnjačko nasilje, konzumiranje cigareta, posjećivanje kladionica i klađenje.

Prema mišljenju anketiranih svi su odgovorni za rješavanje problema, najviše roditelji-36,22 %, lokalna samouprava-19,90%, škola -16,33%, druge javne ustanove-10,20 %. Među anketiranima je bilo i onih koji su naveli da je problem i to što mladi nijesu dovoljno angažovani-12,76 %, kao i onih koji smatraju da bi bilo dobro da država uvede služenje vojnog roka-4,59%.

Na pitanje šta smatraju da bi trebalo uraditi da se problemi mladih počnu uspješno rješavati, najveći broj, njih 43,37 % smatra da im se treba osigurati pomoć pri traženju posla, da se osigura učešće mladih u procesu izrade akcionih planova za mlade 25 %, njih 16,33 % mišljenja je da bi se trebao obezbjediti veći medijski prostor za mlade kod lokalnih medija, 10,71 % smatra da bi trebalo osigurati kvalitetnu prekvalifikaciju srazmjerno zahtjevima tržišta rada. Međi njima je bilo i onih koji su mišljenja da treba uvesti vojni rok-4,59 %.

Kako bi doprinijeli rješavanju problema u zajednici najveći broj anketiranih, njih 38,27 % bi učestvovalo u humanitarnim akcijama, u volonterski rad bi se uključilo njih 27,55%, uključivanje u rad omladinskih klubova, savjeta za mlade i đačkog parlamenta 20,92 %, uključivanje u rad Organizacija civilnog društva 8,67%, dok bi njih 4,59 % htjelo da ide u vojsku.

Kao problem lokalne zajednice mladi navode i da Tivtu nedostaju određeni sadržaji za ispunjenje slobodnog vremena i to: koncerti i drugi muzički sadržaji-61,23%, sportski sadžaji-15,31 %, filmski sadržaji 8,67 %, književni sadržaji 4,59 %, izložbe 4,08%, radionice i edukacijski sadržaji 3,57%, plesni sadržaji 2,55%. Osim navedenog neki od njih su naveli i da nedostaju mjesta za izlazak (kao što su diskoteke, kafići, ljetnji šankovi), bilijar klub.

Mladi smatraju da u opštini Tivat nema dovoljno sadržaja za mlade kojima se mogu baviti u slobodno vrjeme tako da preovlađuje mišljenje da je dobro 52,55 %; vrlo dobro 23,47 %, dovoljno 14,80 % i nedovoljno 9,18% .

Mladi kao sredstvo informisanja najčešće koriste Facebook, Instagram, Telegram, mrežu X, Tik-Tok i ostale društvene mreže-61,23 %, web stranice-27,04%, TV kanale-5,61 %, radio-3,57 %, novine 2,55%.

Analiza je pokazala i da većina mladih iz opštine Tivat ne vjeruje da za njih postoji prilika za zaposlenje. Više od 50 % mladih, njih 60,61% nije se prijavilo na Zavod za zapošljavanje, i kao najčešći razlog ističu da ne vide korist od registracije. Što se tiče onih koji su zaposleni njih 78,18 % nije zadovoljno svojim radnim mjestom, a kao razlog navode niska primanja.

Dosta mladih, njih 38,27 %, smatra da nije dovoljno informisano o vještinama i znanjima koja se traže na lokalnom tržištu rada.

Većina ispitanih-studenata, zaposlenih i nezaposlenih, njih 49,59 % smatra da je nedovoljna organizacija kurseva stranih jezika jedna od glavnih prepreka kod zapošljavanja u našoj opštini, njih 41,32 % smatra da je to nedovoljna informisanost o slobodnim radnim mjestima, dok 9,09 % smatra da je to opšti nedostatak poslova. Kada je u pitanju tržište rada i digitalne vještine 50,41 % mladih-studenata, zaposlenih i nezaposlenih smatraju da se u potpunosti spremni da odgovore istim.

Veliki broj anketiranih, njih 40,82 % iskazalo je stav da bi najradije radio/la u okviru porodičnog biznisa, 28,06 % u velikoj privatnoj kompaniji, 19,90 % ispitanih sebe vidi u državnoj upravi ,dok 11,22% u manjoj privatnoj kompaniji. Ukoliko bi imali mogućnost da sada ili u budućnosti dobiju podršku da započnu vlastiti biznis, njih 60,71% bi to uradilo. Preostalih 39,29 % ne bi iz razloga nedostatka stručnosti-50,65 %, hrabrosti 38,96%, te kreativnosti 10,39%.

Istraživanje je pokazalo da su socioekonomske mogućnosti i ograničenja koja utiču na život mladih znatno povezana i s njihovim građanskim angažovanjem i inventivnošću, jer za optimalan razvoj potencijala mladih neophodni su određeni preduslovi tako od oblika njihove angažovanosti najzastupljeniji je turizam (putovanja) 52,04%, ostalo 26,02 % (putovanje sa plesnim i sportskim klubovima), programi neformalnog obrazovanja (treninzi, edukacije, seminari) 10,21 % , akademska mobilnost 4,08 %, razmjene mladih 4,08%, volontiranje u drugim djelovima Crne Gore ili inostranstvu 3,57%.

Opština Tivat je u novembru 2024. godine, kao zasebnu jedinicu Sekretarijata za društvene djelatnosti osnovala Omladinski centar. Anketirani mladi uglavnom su bili informisani o otvaranju istog i njegovim aktivnostima. Dosta ispitanika/ca, njih 41,32% u potpunosti se složilo sa konstataciom da bi voljeli da učestvuju u radu s mladima i na taj način doprinesu unapređenju njihovog položaja. Svi anketirani, nakon što im je objašnjeno šta predstavlja Savjet mladih, tačnije kojim bi se poslovima bavio, saglasni su da bi ga trebalo osnovati.

Kada je u pitanju informisanost u vezi stipendiranja mladih od strane Opštine Tivat, ima i onih koji nijesu informisani-njih 16,84%.

Svoje zadovoljstvo životom u opštini Tivat mladi su ocijenili na sledeći način: od 5 -39 ili 19.90 %; potpuno se slažem; 4- 39 ili 19.90 %; 3 - 48 24,49 %; 2 - 11 ili 5,61 % ; u potpunosti se ne slažem 1- 59 ili 30.10 % .

Na skali od 1-u potpunosti se ne slažem do 5 -potpuno se slažem kada je u pitanju potencijal opštine za ubrzani rast standarda građana 50 % ispitanih je ocijenilo ocjenom

4, 30.10 % ocjenom 3 , dok njih 19,90% ocjenom 2.

Većina ispitanih, njih 48,98 % planira da živi u inostranstvu, da ostane u Tivtu planira njih 30,61 %, a u drugoj opštini 20,41 %.

**Z A K L J U Č A K I S T R A Ž I V A N J A**

Istraživanje koje je obuhvatilo mlade (učenike, studente, zaposlene, među kojima su i mladi koji se nalaze na stručnom osposobljavanju) je pokazalo da mladi naše opštine imaju različite potrebe i probleme koji se odnose na nezaposlenost, nedovoljnu informisanost o edukacijama i zapošljavanju, manjak sadržaja za ispunjenje slobodnog vremena, nedovoljnu angažovanost mladih u lokalnoj društvenoj zajednici. Takođe, kao problem naše opštine naveli su i vršnjačko nasilje, konzumiranje cigareta, posjećivanje kladionica i klađenje.

Obzirom da se kao najčešći oblik komunikacije koji koriste mladi kada je u pitanju informisanje i obavještavanje koriste Facebook, Instagram, Telegram, Tik-Tok, web stranice i ostale društvene mreže, te da većina njih smatra da je potrebno otvoriti web stranicu preko koje bi mogli dobiti potrebne informacije u vezi edukacije, zapošljavanja, slobodnog vremena, trebalo bi preko ovih kanala komunikacije sve relevantne ustanove i organizacije da se obraćaju mladima.

Shodno navedenom evidentno je da mladi žele promjene te da je neophodno uspostaviti jaču saradnju među ustanovama, institucijama i organizacijama, ali i uključivati mlade za donošenje nekih odluka. Obzirom da su mladi iskazali probleme i pri zapošljavanju kao ključna potreba se na osnovu istraživanja pokazalo i unapređenje sistema profesionalnog usmjeravanja, te uvođenje kurseva koji su od značaja za savremeno tržište rada, volontiranje kao mogućnost usavršavanja i sopstvenog razvoja.

Potrebno je uspostaviti Savjet za mlade kao stručno savjetodavno tijelo, te je važno raditi na uspostavljanju i unapređenju sveobuhvatnih politika koje se temelje na aktivnom uključivanju mladih, kao i ulaganje u projekte koji se njih tiču.

1. **FINANSIJSKI OKVIR**

Za potrebe realizacije ovog strateškog dokumenta, Opština Tivat će se u procesu prikupljanja sredstava fokusirati na:

**Sopstvene izvore** (godišnja budžetska linija za finansiranje realizacije LAP-a za mlade) -suma od 537.930,00 EUR za 2025. godinu i 537.930,00EUR za 2026. godinu. Total: 1,075,860.00 EUR.

* **Fondove EU** (na državnom nivou, bilateralne, multilateralne) **\***;
* **Kompanije**;
* **Ambasade (Japanska, Turska, Američka itd.)**.

Programi Evropske unije su najveći potencijal za dalje finansiranje projekata Opštine u cilju realizcije LAP. Države obuhvaćene procesom proširenja imaju priliku da se upoznaju sa načinima saradnje u okviru sektorskih politika EU i iskoriste ovu finansijsku podršku za realizaciju nacionalnih i međunarodnih projekata. U okviru finansijske perspektive 2020-2027, Crna Gora će učestvovati u prekograničnim i transnacionalnim programima.

Upravo ovi programi predstavljaju najveću mogućnost za Opštinu Tivat u realizaciji strateških ciljeva jer je u skoro svakom od njih mladi su prepoznati kao jedan od tematskih prioriteta.

U bilateralnom programu (Bosna i Hercegovinom – Crna Gora) jedna od tri prioritetne oblasti je **podsticanje zapošljavanja, mobilnosti radne snage i unapređenja omladinske politike.**

U dva trilateralna programa (Hrvatska – Bosna i Hercegovina – Crna Gora i Italija – Albanija – Crna Gora) kao jedna od pririotitetnih oblasti definisana je oblast **unapređenja omladinske politike.**

Opština Tivat će uspostaviti komunikaciju sa uspješnim preduzećima i organizovanjem donatorskih događaja (izložbe, večeri i sl.) prikupljati sredstva za realizaciju LAP-a.

Jedan od izvora za finansiranje realizacije aktivnosti predviđenim ovim aktom su i Ambasade smještene u Crnoj Gori. Njima će LAP biti predstavljen u namjeri da se lakše prepoznaju aktivnosti koje partnerski treba realizovati.

*\*U planu je apliciranje za dobijanje sredstava iz navedenih izvora, ali u ovom trenutku ne možemo navesti tačnu projekciju.*

1. **AKCIONI PLAN**

|  |  |  |  |  |  |  |
| --- | --- | --- | --- | --- | --- | --- |
| **Operativni cilj 1: Razvoj održivog i kvalitetnog sistema servisa i programa za podršku mladima pri tranziciji u odraslo doba** | | | | | | |
| **Operativni cilj (na lokalnom nivou): Unapređenje lokalne infrastrukture podrške mladima pri tranziciji u odraslo doba kroz uspostavljanje i održavanje raznovrsnih programa i servisa.** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena(godišnje)** | **Izvor finansiranja** |
| 1.1 | Otvaranje novog omladinskog servisa u skladu sa potrebama mladih i sa usvojenim standardima | Ministarstvo sporta i mladih  Opština Tivat | I kvartal - IV kvartal  2025 - 2026 | Otvoren novi Omladinski servis Tivat - Radovići | 30,000.00 EUR | Ministarstvo sporta i mladih  Opština Tivat |
| 1.2 | Potpisivanje ugovora o medjusobnim pravima i obavezama za novi omladinski servis u Radovićima | Ministarstvo sporta i mladih  Opština Tivat | I kvartal - IV kvartal  2025 - 2026 | Potpisan ugovor | / | Ministarstvo sporta i mladih  Opština Tivat |
| 1.3 | Kontinuiran rad otvorenog omladinskog centra, održavanje funkcionalnosti i tehnička opremljenost | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Uspostavljen održiv i kvalitetan rad OC i mehanizam podrške finansiranja | 5,000.00 EUR | Budžet Opštine Tivat  Donacije |
| 1.4 | Kontinuiran rad omladinskog radnika u omladinskom centru | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Stečen uslov za razvoj kvalitetnog omladinskog rada | 10,000.00 EUR | Budžet Opštine Tivat |
| 1.5 | Uključivanje omladinskog radnika u obuku za sticanje licence omladinskog aktiviste | Omladinski centar Tivat  (Sekretarijat za društvene djelatnosti)Ministarstvo sporta i mladih  NVO | I kvartal - IV kvartal  2025 - 2026 | Obuku završio najmanje jedan omladinski radnik | 500.00 EUR | Budžet Opštine Tivat |
| 1.6 | Organizovanje dogadjaja za mlade u skladu sa njihovim potrebama (program neformalnog obrazovanja)  Osnivanje omladinskog muzičkog benda | Omladinski centar Tivat  (Sekretarijat za društvene djelatnosti)  NVO | I kvartal - IV kvartal  2025 - 2026 | Realizovano 10 dogadjaja za mlade: radionice, kursevi, seminari,razni dogadjaji  Pohadjalo 50 mladih  (Uključujući događaje koji doprinose unapredjenju rodne ravnopravnosti)  Osnovan omladinski muzički bend | 2,000.00 EUR | Budžet Opštine Tivat |
| 1.7 | Povezivanje sa drugim omladinskim servisima – razvoj znanja i vještina | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Odradjena jedna posjeta | 100.00 EUR | Budžet Opštine Tivat |
| 1.8 | Ustupanje omladinskog centra NVO koji se bave mladima | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Održano 5 radionica | / | / |
| 1.9 | Izrada web sajta omladinskog centra (mladi da ucestvuju u izradi) | Omladinski centar Tivat  (Sekretarijat za društvene djelatnosti)  SMŠ Mladost | IV kvartal 2025 | Napravljen web sajt | 500.00 EUR | Budžet Opštine Tivat |
| 1.10 | Promocija omladinskih servisa među mladima | Omladinski centar Tivat  (Sekretarijat za društvene djelatnosti)NVO | I kvartal - IV kvartal  2025 - 2026 | Odštampano 200 flajera, izradjen promotivni materijal | 200.00 EUR | Budžet Opštine Tivat |
| 1.11 | Uspostavljanje modela informisanja mladih o prilikama u zajednici | Omladinski centar Tivat  (Sekretarijat za društvene djelatnosti) | I kvartal - IV kvartal  2025 -2026 | Formirana Viber grupa, Instagram i Facebook stranica Omladinskog centra Tivat | / | / |
| 1.12 | Umrežavanje i formiranje baze podataka sa informacijama o organizacijama i institucijama koje sprovode programe za mlade u opštini Tivat | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Izrađena minimum jedna baza podataka  Odradjen minimum jedan sastanak | / | / |
| 1.13 | Implementacija Evropske omladinske kartice (EYCA) u cilju distribucije kartice na lokalnom nivou, te jačanja mobilnosti, informisanosti, aktivizma i umrežavanja mladih sa vršnjacima u Crnoj Gori i širom 37 zemalja Evrope | Sekretarijat za društvene djelatnosti  Omladinski centar Tivat | I kvartal - IV kvartal  2025 - 2026 | Distribuirano minimum 100 kartica | / | Budžet Opštine Tivat |
| 1.14 | Organizovanje radionice na temu Pripreme mladih za razgovore za posao i pisanja kvalitetnog CV-a | Sekretarijat za društvene djelatnosti  NVO | I kvartal - IV kvartal  2025 - 2026 | Minimum 20 mladih pohađalo obuku za pisanje CV-a | 200.00 EUR | Budžet Opštine Tivat |
| 1.15 | Organizovanje radionice na temu Promocije društvenog preduzetništva | Sekretarijat za društvene  Djelatnosti  Biznis info centar  Unija mladih preduzetnika | I kvartal - IV kvartal  2025 - 2026 | Minimum 20 mladih prisustvovalo radionici na temu Promocije društvenog preduzetništva | 100.00 EUR | Budžet Opštine Tivat |
| 1.16 | Nagrađivanje uspješnih učenika, studenata i mladih sportista kroz dodjeljivanje novčanih nagrada | Sekretarijat za društvene djelatnosti | I kvartal - IV kvartal  2025 - 2026 | Obezbjeđeno minimum 30 novčanih nagrada  godišnje | 20,000.00 EUR | Budžet Opštine Tivat |
| 1.17 | Stipendiranje učenika sa prosječnom ocjenom iznad 9.00 | Sekretarijat za društvene djelatnosti | IV kvartal  2025 - 2026 | Obezbjeđeno minimum 40 stipendija  godišnje | 90,000.00 EUR | Budžet Opštine Tivat |
| 1.18 | Refundacija troškova prevoza učenicima sa teritorije opštine Tivat | Sekretarijat za društvene djelatnosti  Sekretarijat za saobraćaj i stambeno komunalne djelatnosti | I - IV kvartal  2025 - 2026 | Refundirani troškovi za minimum 200 učenika | 270,000.00 EUR | Budžet Opštine Tivat |
| 1.19 | Mobilnost mladih unutar i van Crne Gore | Sekretarijat za društvene djelatnosti (Dodjela sredstava za Kulturne manifestacije i raspodjela sredstava za NVO koji se bave mladima) | I kvartal - IV kvartal  2025 - 2026 | Odlazak mladih na domaćim i medjunarodnim takmičenjima ,nastupima, muzičkim, kulturnim, obrazovnim, sportskim i promocija grada | 100,000.00 EUR | Budžet Opštine Tivat |
| 1.20 | Promocija omladinskog centra i neformalne edukacije Savjetu roditellja | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Održana minimum jedna radionica/sastanak  Roditelji upoznati sa značajem omladiskog centra i sadržaja koji se nudi mladima | / | / |
| **Operativni cilj 2: Stvaranje uslova da mladi budu aktivni građani i građanke, uključeni u kreiranje i sprovođenje javnih politika** | | | | | | |
| **Operativni cilj (na lokalnom nivou): Podsticanje aktivnog građanstva među mladima putem stvaranja inkluzivnog okruženja i pružanja resursa za njihovo aktivno učešće u kreiranju i sprovođenju javnih politika.** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 2.1 | Uključivanje mladih u realizaciju kulturnih, sportskih i drugih događaja u cilju unapređenja volonterizma | Sekretarijat za društvene djelatnosti  Omladinski centar Tivat  OO CK Tivat  NVO | I kvartal - IV kvartal  2025 - 2026 | Učešće volontera u realizaciji aktivnosti od značaja za promociju grada (minimum 2 aktivnosti) godišnje | 300.00 EUR | Budžet Opštine Tivat |
| 2.2 | Promocija volonterizma medju mladima | Omladinski centar Tivat  (Sekretarijat za društvene djelatnosti)  OO CK Tivat  NVO | I kvartal - IV kvartal  2025 - 2026 | Održana 2 radionice  Obučeno 20 mladih kroz obuke OO CK Tivat | 300.00 EUR | Budžet Opštine Tivat |
| 2.3 | Obilježavanje Međunarodnog dana mladih (12. avgust) | Sekretarijat za društvene djelatnosti  Omladinski Centar  NVO | III kvartal  2025 - 2026 | Sprovedena minimum jedna aktivnost godišnje povodom obilježavanja Međunarodnog dana mladih | 300.00 EUR | Budžet Opštine Tivat |
| 2.4 | Učestvovanje na međunarodnim sportskim igrama za djecu i mlade sa smetnjama i teškoćama u razvoju | Sekretarijat za društvene djelatnosti  JU Dnevni centar za djecu i mlade sa smetnjama i teškoćama u razvoju Tivat | kvartal - IV kvartal  2025 - 2026 | Minimum 5 mladih uzelo učešće na međunarodnim sportskim igrama | / | / |
| 2.5 | Novembarski dani Opštine Tivat (OSI olimpijada, uključenost mladih u spostskim,kulturnim, muzičkim aktivnostima), edukacijama | Sekretarijat za društvene djelatnosti  NVO  Institucije  SMŠ Mladost  OŠ "Drago Milović" | III kvartal  2025 - 2026 | Održano 20 manifestacija  Učestvovalo 100 mladih | 15,000.00 EUR | Budžet Opštine Tivat |
| 2.6 | Posjeta mladih institucijama | Unija srednjoškolaca Crne Gore uz SHL (Schuler Helfen LEBEN) fondacije iz Berlina  Sekretarijat za društvene djelatnosti  SMŠ Mladost  Javne ustanove i preduzeća | II kvartal  2025 - 2026 | Minimum 80 mladih učestvovalo u aktivnosti Akcioni dan | 330.00 EUR | Budžet Opštine Tivat |
| 2.7 | Izrada podkasta na temu mladih i omladinske politike | Sekretarijat za društvene djelatnosti  NVO | I kvartal - IV kvartal  2025 - 2026 | Izrađen minimum 1 podkast godišnje na temu mladih i omladinske politike | 600.00 EUR | Budžet Opštine Tivat |
| 2.8 | Emitovanje emisija posvećenih mladima na lokalnom javnom emiteru | LJE Radio Tivat | I kvartal - IV kvartal  2025 - 2026 | Emitovane najmanje 2 emisije u okviru Programa Radija Tivat | / | Budžet Radija Tivat |
| 2.9 | Organizovanje radionice na temu Participacije mladih u procesu donošenja odluka na lokalnom nivou, gradjansko obrazovanje | Skupštinska služba  Sekretarijat za društvene djelatnosti | I kvartal - IV kvartal  2025 - 2026 | Minimum 30 mladih prisustvovalo radionici na temu Participacije mladih u procesu donošenja odluka na lokalnom nivou | / | Budžet Opštine Tivat |
| 2.10 | Održavanje dječjeg parlamenta i parlamenta mladih – kontinuirana podrška u realizaciji zasijedanja | Skupštinska služba  Sekretarijat za društvene djelatnosti  Omladinski centar Tivat | III kvartal  2025 - 2026 | Učestvovalo 50 mladih  Održano 4 sastanka | 300.00 EUR | Budžet Opštine Tivat |
| 2.11 | Ukjučivanje mladih u javne rasprave, pripremu akata i dokumenata od značaja za mlade | Sekretarijat za društvene djelatnosti | I kvartal - IV kvartal  2025 - 2026 | Minimum 10 mladih uzelo učešće u javnoj raspravi o dokumentima od značaja za mlade | / | / |
| 2.12 | „Rodna ravnopravnost“ | Sekretarijat za društvene djelatnosti  OŠ „Branko Brinić“ | I kvartal - IV kvartal  2025 - 2026 | Organizovana jedna debata ,radionica i uključenost gostiju | / | / |
| 2.13 | Obilježavanje svjetskog dana OSI | JU “Dnevni centar za djecu i mlade sa smetnjama i teškoćama u razviju – Tivat“ | I kvartal - IV kvartal  2025 - 2026 | Obilježeno tri svjetska dana OSI populacije | / | / |
| 2.14 | Promocija pozitivnih primjera uspješnih i talentovanih mladih koji doprinose promjenama u zajednici | Sekretarijat za društvene djelatnosti  SMŠ Mladost  OŠ "Drago Milović" | III kvartal  2025 - 2026 | Sprovedna akcija „Mi stvaramo lidere“ | 300.00 EUR | Budžet Opštine Tivat |
| **Operativni cilj 3: Ostvarivanje međuresornog doprinosa poboljšanju sveukupnog položaja mladih** | | | | | | |
| **Operativni cilj (na lokalnom nivou): Uspostavljanje međuresornih inicijativa i saradnje radi poboljšanja sveukupnog položaja mladih, kroz koordinirane napore različitih sektora.** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 3.1 | Organizovanje radionice na temu Medijske pismenosti | Sekretarijat za društvene djelatnosti  NVO | I kvartal - IV kvartal  2025 - 2026 | Minimum 20 mladih prisustvovalo radionici na temu Medijske pismenosti | 300.00 EUR | Budžet Opštine Tivat |
| 3.2 | Organizovanje Sajma sezonskog zapošljavanja | Sekretarijat za privredu  Biznis info centar  Sekretarijat za društvene djelatnosti  Lokalni privrednici | I kvartal - IV kvartal  2025 - 2026 | Minimum 40 mladih uzelo učešće na Sajmu sezonskog zapošljavanja | 200.00 EUR | Budžet Opštine Tivat |
| 3.3 | Infrastrukturna podrška mladim preduzetnicima za start up-ove | Info Business centar | I kvartal - IV kvartal  2025 -2026 | Održano minimum pet konsulatacija | / | / |
| 3.4 | Podrška omladinskom preduzetništvu za start-upove | Sekretarijat za privredu | I kvartal - IV kvartal  2025 | Podržana tri biznis plana | 15,000.00 EUR | Budžet Opštine Tivat |
| 3.5 | Edukacija mladih o osnivanju NVO i izradi projekata | Omladinski centar Tivat  (Sekretarijat za društvene djelatnosti)  NVO | I kvartal - IV kvartal  2025 -2026 | Održane 2 radionice i osposobljeno pet mladih za pisanje projekata | 100.00 EUR | Budžet Opštine Tivat |
| 3.6 | Unaprijedjenje vještina i kreativnosti mladih u cilju konkuretnosti na tržištu rada i povezivanje sa lokalnim privrednicima | Omladinski centar Tivat  (Sekretarijat za društvene djelatnosti)  NVO konkurs | I kvartal - IV kvartal  2025 | Smanjena stopa nezaposlenosti mladih na teritoriji opštine Tivat  Zaposleno minimum 5 mladih u raznim firmama | / | / |
| 3.7 | Lokalna percepcija različitosti i koegzistencije oko participativnog stvaranja mjesta u lokalnoj multietničkoj društvenoj zajednici koja prerasta u interkuturalizam | Omladinski centar Tivat  (Sekretarijat za društvene djelatnosti)  NVO konkurs | I kvartal - IV kvartal  2025 -2026 | Održane dvije radionice  Odrađeno istraživanje  Učešće uzelo 50 mladih | 300.00 EUR | Budžet Opštine Tivat |
| 3.8 | Apliciranje za dobijanje granta kod prekograničnih i transnacionalnih programa na temu sprovođenja aktivnosti iz oblasti omladinske politike | Menadžer Opštine  Služba za projekte | I kvartal - IV kvartal  2025 - 2026 | Podnesena minimum 1 projektna aplikacija | / | / |
| 3.9 | Podizanje svijesti mladih o značaju zaštite i očuvanju životne sredine | Sekretarijat za uređenje prostora  Sekretarijat za društvene djelatnosti | I kvartal - IV kvartal  2025 - 2026 | Organizovane minimum 4 ekološke radionice i aktivnosti sa ciljem očuvanja životne sredine | 400.00 EUR | Budžet Opštine Tivat |
| 3.10 | Organizovanje aktivnosti „Napunimo police knjigama“ | Omladinski centar Tivat  (Sekretarijat za društvene djelatnosti)  NVO  JU Gradska biblioteka  vaspitno-obrazovne ustanove | I kvartal - IV kvartal  2025 - 2026 | Prikupljeno minimum 50 knjiga po akciji | / | / |
| 3.11 | Organizovanje edukativne pješačke ture | Sekretarijat za društvene djelatnosti  NVO  Vaspitno-obrazovne ustanove | I kvartal - IV kvartal  2025 - 2026 | Minimum 30 mladih učestvovalo u pješačkoj turi | 200.00 EUR | Budžet Opštine Tivat |
| 3.12 | Organizovanje profesionalne orijentacije za učenike završnih razreda | Sekretarijat za društvene djelatnosti  Vaspitno-obrazovne ustanove | I kvartal - IV kvartal  2025 - 2026 | Minimum 20 mladih prošlo kroz ciklus profesionalne orjentacije | 400.00 EUR | Budžet Opštine Tivat |
| 3.13 | Razvoj kompetencija mladih kroz testiranje -  podrška karijernim postignućima mladih | Omladinski centar Tivat  (Sekretarijat za društvene djelatnosti)  MENSA | II kvartal  2025 - 2026 | Minimum 20 mladih prošlo testiranje  Održano minimum jedno predavanje i radionica „Šta je Mensa“ | 400.00 EUR | Budžet Opštine Tivat |
| 3.14 | Formiranje baze podataka tivatske omladine koji pohadjaju lokalni fakultet i procenat onih koji su zaposleni | Omladinski centar Tivat  (Sekretarijat za društvene djelatnosti)  Fakultet za Mediteranske poslovne studije | IV kvartal  2025 - 2026 | Napravljena jedna baza podataka | / | / |
| 3.15 | Organizovanje kurseva za turističke vodiče | Fakultet za Mediteranske poslovne studije | IV kvartal  2025 - 2026 | Završilo kurs 10mladih | / | / |
| 3.16 | Poboljšanje dostupnosti zdravstvenog sistema mladima | Sekretarijat za društvene djelatnosti  JZU Dom zdravlja Tivat | I kvartal - IV kvartal  2025 - 2026 | Minimum 10 mladih koji koriste usluge savjetovališta za mlade u Domu zdravlja | / | / |
| 3.17 | Sprovodjenje projekta „Mentalna higijena“ – za mlade i roditelje | Sekretarijat za društvene djelatnosti  NVO | I kvartal - IV kvartal  2025 - 2026 | Održano 10 radionica | / | Budžet Opštine Tivat |
| 3.18 | Organizovanje radionica na temu prevencije bolesti zavisnosti | Sekretarijat za društvene djelatnosti  Vaspitno-obrazovne ustanove  JZU Dom Zdravlja  NVO | I kvartal - IV kvartal  2025 - 2026 | Organizovane najmanje tri radionice godišnje | 450.00 EUR | Budžet Opštine Tivat |
| 3.19 | Organizovanje radionica na temu vršnjačkog nasilja | Sekretarijat za društvene djelatnosti  Vaspitno -obrazovne ustanove  NVO | I kvartal - IV kvartal  2025 - 2026 | Organizovane najmanje tri radionice godišnje | 450.00 EUR | Budžet Opštine Tivat |
| 3.20 | Organizovanje književnih večeri, izložba mladih stvaralaca i radionica za glumu | Sekretarijat za društvene djelatnosti  JU Centar za kulturu  JU Muzej i galerija  JU Gradska biblioteka  Vaspitno-obrazovne ustanove  NVO | I kvartal – IV kvartal  2025 - 2026 | Organizovane minimum 2 izložbe, književne večeri mladih stvaralaca i radionice za glumu | 400.00 EUR | Budžet Opštine Tivat |
| 3.21 | Organizovanje proljećnog programa za djecu i mlade povodom Dana knjige | JU Gradska biblioteka  Sekretarijat za društvene djelatnosti | I kvartal – IV kvartal  2025 - 2026 | Minimum 50 mladih učestvovalo u proljećnom programu | / | / |
| 3.22 | Organizovanje radionica za djecu školskog i srednjoškolskog uzrasta „Mali čuvari lokalne kulturne baštine“ | JU Muzej i galerija  Sekretarijat za društvene djelatnosti | I kvartal – IV kvartal  2025 - 2026 | Minimum 30 učenika prisustvovalo radionicama | / | / |
| 3.23 | Organizovanje radionica za studente „Nematerijalna kulturna dobra Crne Gore“ | JU Muzej i galerija  Sekretarijat za društvene djelatnosti | I kvartal – IV kvartal  2025 - 2026 | Minimum 30 učenika prisustvovalo radionicama | / | / |
| 3.24 | Organizovanje Omladinskih igara bez granica | NVO  Sekretarijat za društvene djelatnosti | I kvartal - IV kvartal  2025 - 2026 | Minimum 40 mladih učestvovalo u Omladinskim igrama bez granica | 1,000.00 EUR | Budžet Opštine Tivat  Konkurs za NVO projekte |
| 3.25 | Promovisanje modernih tehnologija - Hakaton | Biznis info centar  Sekretarijat za društvene djelatnosti | I kvartal - IV kvartal  2025 - 2026 | Minimum 30 mladih učestvovalo u Hakatonu | / | / |
| 3.26 | Organizovanje „European Mobility week-a“  Uključujući „Fancy Women bike ride“ | Sekretarijat za društvene djelatnosti  Omladinski Centar  Sekretarijat za saobraćaj i stambeno komunalne djelatnosti Sekretarijat za urbanizam | III kvartal  2025 - 2026 | Minimum 30 mladih uzelo učešća u raznim aktivnostima  (Uključujući događaje koji doprinose unapredjenju rodne ravnopravnosti) | 1,000.00 EUR | Budžet Opštine Tivat |
| 3.27 | Podrška mladima za odlazak na „Dane nauke i inovacija“ | Sekretarijat za društvene djelatnosti  Vaspitno - obrazovne ustanove, Fakultet  Ministarstvo prosvjete, nauke i inovacije | III kvartal  2025 - 2026 | Na Festivalu uzelo učešće 50 mladih | 1,000.00 EUR | Budžet Opštine Tivat |
| **Operativni cilj 4: Unapređenje mehanizama za efikasno kreiranje, sprovođenje, monitoring i evaluaciju omladinske politike** | | | | | | |
| **Operativni cilj (na lokalnom nivou): Optimizacija mehanizama za efikasno kreiranje, sprovođenje, praćenje i evaluaciju omladinske politike putem uspostavljanja transparentnih i participativnih procesa.** | | | | | | |
|  | **Aktivnost** | **Nosioci aktivnosti** | **Početak realizacije/Završetak realizacije** | **Indikatori** | **Finansijska procjena** | **Izvor finansiranja** |
| 4.1 | Izmjena Odluke o kriterijumima, načinu i postupku raspodjele sredstava nevladinim organizacijama u dijelu utvrđivanja prioriteta za raspodjelu sredstava | Sekretarijat za društvene djelatnosti | I kvartal - 2025 | Odluka izmjenjena u djelu uključivanja omladinske politike u prioritetne oblasti od javnog interesa | / | / |
| 4.2 | Formiranje Radne grupe za praćenje realizacije i evaluacije LAPM-a | Sekretarijat za društvene djelatnosti | I kvartal - IV kvartal  2025 - 2026 | Formirana Radna grupa za praćenje realizacije i evaluacije LAPM-a | / | / |
| 4.3 | Izvještavanje o realizaciji aktivnosti iz LAPM | Sekretarijat za društvene djelatnosti | I kvartal 2025 - 2026 | Izrađen izvještaj o realizaciji aktivnosti iz LAPM za potrebe nadležnog Ministarstva | / | / |
| 4.4 | Izrada nacrta LAPM 2027 | Sekretarijat za društvene djelatnosti | III kvartal -IV kvartal  2026 | Izrađen nacrt LAPM 2027 | 300.00 EUR | Budžet Opštine Tivat |
| 4.5 | Kontinuiran rad Savjeta za mlade i podrška radu Savjeta | Omladinski centar Tivat  (Sekretarijat za društvene djelatnosti) | I kvartal - IV kvartal  2025 - 2026 | Održano minimum pet sastanaka | / | / |
|  |  |  |  |  |  |  |
| **2025** | | | | | **537.930,00** | Budžet Opštine Tivat |
| **2026** | | | | | **537.930,00** | Budžet Opštine Tivat |
| **TOTAL:** | | | | | **1,075,860.00** | Budžet Opštine Tivat |

1. **MONITORING I EVALUACIJA**

Monitoring i evaluacija predstavljaju veoma važan segment implementacije svakog strateškog dokumenta i kontrole kvaliteta i uticaja ostvarenih rezultata koji ima za cilj da omogući praćenje dinamike i uspješnosti realizacije, ali i eventualno revidiranje postojećeg dokumenta, u skladu sa potrebama zajednice i identifikovanim izazovima u primjeni.

Monitornig realizacije Lokalnog akcionog plana za mlade u opštini Tivat za 2025 - 2026. godinu, sprovodit će Sekretarijat za društvene djelatnosti u saradnji sa Radnom grupom koja je radila na pripremi dokumenta, a čine je predstavnici svih relevantnih subjekata koji se bave pomenutom problematikom.

Monitoring se sastoji od analize aktivnosti realizovanih u skladu sa planom, kao i aktivnosti koje nisu definisane planom, a odnose se na uspješnije sprovođenje omladinske politike. Sastanci Monitoring grupe održavat će se na polugodišnjem nivou.

U skladu sa članom 14 Zakona o mladima, izvještaj o realizaciji plana će se kreirati na godišnjem nivou i najkasnije do 15. februara tekuće godine za prethodnu kalendarsku godinu biti dostavljen nadležnom Ministarstvu. Isti će biti objavljen na sajtu Opštine Tivat.